স্টাফ রিপোর্টার ॥ নবীগঞ্জ থেকে হবিগঞ্জে আসার পথে অজ্ঞান পার্টির খপ্পরে পড়ে কাজল মিয়া (৩২) নামে এক য্বুকের সর্বস্ব খোয়া গেছে। গুরুতর অসুস্থ্য অবস্থায় গতকাল সন্ধ্যায় তাকে সদর হাসপাতাল ভর্তি করা হয়। সে নবীগঞ্জ উপজেলার গোয়াউড়ি গ্রামের গিরেন্দ্র দেবের পুত্র। জানা যায়, কাজল মিয়া পেশায় সিএনজি চালক। সিএনজি কিনার জন্য জমি বিক্রি করে গতকাল উল্লেখিত সময়ে হবিগঞ্জে সিএনজি শো-রুমে আসার উদ্দেশ্যে মিতালী বাসযোগে রওয়ানা হয়। কোন এক সময় অজ্ঞান পার্টির লোকজন তাকে পানি জাতীয় কিছু খাইয়ে অচেতন করে সর্বস্ব ছিনিয়ে নেয়। পরে স্থানীয় লোকজন উদ্ধার করে সদর হাসপাতালে ভর্তি করে। এ রিপোর্ট লিখা পর্যন্ত তার জ্ঞান ফিরেনি।